Indian Wells Open 2023

Indian Wells Open 2023 var en tennisturnering, der blev spillet udendørs på hardcourt-baner af typen Plexipave i Indian Wells Tennis Garden i Indian Wells, Californien, USA i perioden 6. - 19. marts 2023. Det var den 49. udgave af Indian Wells Masters siden den første udgave i 1974, og turneringen blev afviklet under navnet BNP Paribas Open på grund af et sponsorat fra BNP Paribas.

Rækkerne i herresingle og herredouble var kategoriseret som ATP Masters 1000 på ATP Tour 2023, og turneringen var sæsonen første Masters 1000-turnering. Kvindernes del af turneringen, damesingle og damedouble, var en del af WTA Tour 2023, hvor det var sæsonens anden turnering i kategorien WTA 1000.

Herresingletitlen gik til Carlos Alcaraz, der vandt sin tredje ATP-titel på Masters 1000-niveau, efter at han året før også havde vundet Miami Open og Madrid Open. Den 19-årige spanier blev dermed den blot anden spiller (efter Rafael Nadal), der vandt tre Masters 1000-titler som teenager. Sejren var endvidere Alcaraz' anden turneringssejr på ATP Tour i 2023 og den ottende titel i alt i hans karriere. I finalen vandt han med 6-3, 6-2 over Daniil Medvedev, som dermed blev afbrudt en serie på 19 vundne kampe i træk og tre vundne turneringer i træk. Resultaterne medførte, at Carlos Alcaraz tilbageerobrede førstepladsen på ATP's verdensrangliste fra Novak Djokovic, der ikke deltog i turneringen efter at han var blevet nægtet indrejse i USA, eftersom han ikke var vaccineret mod COVID-19.

I damesinglerækken blev titlen vundet af Jelena Rybakina, som i finalen besejrede Aryna Sabalenka med 7-6(11), 6-4. Rybakina vandt dermed sin fjerde WTA-titel i sin karriere, men det var hendes første WTA 1000-titel og hendes første titel i 2023. Og hun blev den første kasakhiske vinder af en WTA 1000-titel. Efter turneringen avancerede Rybakina til 7.-pladsen på WTA's verdensrangliste, hvilket var ny personlig rekord.

Herredoubletitlen blev vundet af Rohan Bopanna og Matthew Ebden, der i deres første sæson som makkere vandt deres anden turnering - men den første på ATP Masters 1000-niveau. 43-årige Bopanna blev dermed den ældste vinder af en Masters 1000-titel. I finalen besejrede de Wesley Koolhof og Neal Skupski med 6-3, 2-6, [10-8]. Bopanna vandt dermed sin femte ATP Tour Masters 1000-titel og den 24. ATP-titel i sin karriere. For Ebden var det karrieres første titel på Masters 1000-niveau og den 9. ATP-titel i alt. Ingen af spillerne havde dog tidligere vundet titlen i Indian Wells Open.

I damedoublerækken sejrede Barbora Krejčíková og Kateřina Siniaková efter finalesejr på 6-1, 6-7(3), [10-7] over Beatriz Haddad Maia og Laura Siegemund. Krejčíková og Siniaková vandt dermed deres 15. titel som makkere og deres tredje titel på WTA 1000-niveau. Det var dog første gang, at det tjekkiske par vandt Indian Wells Open, hvor de dog tidligere havde været i finalen i 2019. Turneringssejren var Krejčíkovás 16. i double i karrieren på WTA Tour, mens Siniaková nåede hun op på 22 WTA-titler i damedouble. Sejren medførte at parret havde startet sæsonen 2023 som ubesejret, eftersom de også havde vundet årets første turnering som makkere, Australian Open

Præmier 

Den samlede præmiesum for BNP Paribas Open 2023 androg $ 17.600.000, hvilket var en stigning på godt 5 % i forhold til året før.

Herresingle

Hovedturnering 

I hovedturneringen deltog 96 spillere, der var fordelt på:
 77 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 5 spillere, der havde modtaget et wildcard (markeret med WC).
 12 spillere, der kvalificeret sig til hovedturneringen fra kvalifikationsturneringen (markeret med Q).
 2 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 96 spillere, der var fordelt på:
 73 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 8 spillere, der havde modtaget et wildcard (markeret med WC).
 12 spillere, der kvalificeret sig til hovedturneringen fra kvalifikationsturneringen (markeret med Q).
 3 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 6 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Herredoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Damedouble 

Damedoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på WTA's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 BNP Paribas Open 
 ATP Tour - Indian Wells 2023 - Draws 
 WTA - Indian Wells 2023 - Draws

Noter 

Indian Wells Masters
WTA Tour 2023
ATP Tour 2023